|  |  |
| --- | --- |
| Forum: | BKMB- Område MED |
| Tid: | 21. november 2014 |
| Sted: | Lokale 0.01 – stuen i Jobcentret, Bytorvet 25. |
| Deltagere: | Niels Carsten Blume, Niels Ulsing, Jan Eriksen, Klaus Nielsen, Mette Seneca Kløve, May Lundsgaard, Palle Andersen, Merete Winter, Christian Marklund, Mette Ditlevsen |
| Afbud: | Michael Christensen, Lars Skovmand, Susanne Kremmer |
| Referent: | Eve Hansen |

# Beslutningspunkter

## Endelig godkendelse af referat med opfølgning på beslutningspunkter.

Beslutning: Godkendt

## Godkendelse af dagsorden

Beslutning: Godkendt

## Ny ledelsesrepræsentant i område-MED.

**Sagsfremstilling:**

Mette Seneca Kløve informerer om betydningen af den nye afdeling.

Beslutning: Mette Seneca Kløve fortæller at arbejdet med de nye virksomhedsplaner var en god måde at starte på i den nye organisation. Sammenlægningen er gået godt. Et af de faglige store greb er det nye store udviklingstræk på midtbyen. Der er en god sammensmeltning af kompetencer i den nye afdeling.

Diskussion om hvem der skal være medarbejderrepræsentant i stedet for Allan Sibbern. Claes Isbrandsen opfordres til indtræden i BKMB-Område MED. Næstformanden kontakter Claes Isbrandsen.

## Arbejdsmiljø /sundhed, herunder status på sygestatistik

Sagsfremstilling:

Input fra arbejdsmiljørepræsentanterne og områdesekretariatet vedr. IPL.

Beslutning: Der opleves stadig problemer med at udarbejde sygestatistikker. Klaus Nielsen fortæller at små fraværet er reduceret, men undertiden er der langtidssygemeldte. Jobcentret har flere langtidssygemeldinger, nogle af dem som en udløber af besparelsen på konto 6 tidligere på året.

Trivselsundersøgelsen er udviklet sammen med kommune-MED. Der vil være en pilottest inden jul. Efter jul sendes selve spørgeskemaerne ud i organisationen, og omkring marts måned skulle resultatet af den nye undersøgelse være klar.

BKF er gået i gang med at blive sundheds-certificeret. De har uddannet 20 medarbejdere. Niels Ulsing opfordrer til at Område MED løbende holdes orienteret, så vi kan tage læring ud af det.

## Årshjul 2015

**Sagsfremstilling:**

Der skal tages beslutning om årshjul 2015.

Beslutning: Forslaget besluttes.

## Kompetenceudvikling, herunder kompetenceudvikling af MED og AMR.

**Sagsfremstilling:**

Næstformanden informerer om hvilke punkter, der er sendt som forslag til Joan Bendixsen.

Beslutning: Følgende forslag blev sendt afsted:

MED & sygefravær

Trivselsmåling og APV

Mental robusthed.

Joan Bendixen er ny arbejdsmiljøkonsulent i kommunen.

# Orienteringspunkter

## Budget 2015. konsekvenser for arbejds- og personaleforhold

Sagsfremstilling:

Formanden beretter om status.

Beslutning:

Carsten Bluhme finder ikke at der er de store overraskelser i budget 2015. Der er nedskæring på anlægsområdet, hvorimod driften er upåvirket. I vores område påvirkes arbejds- og personaleforhold ikke på grund af budget 2015. Der en besparelse på 2 mio kr. på øvrig drift på konto 6. Der er tilført midler til forskellige steder i Området, bla. Kontrolgruppen. Driftsafdelingen er kommet nogenlunde i mål med en tidligere besparelse på kr. 5 mio.

Borgmesteren har meldt ud, at det ikke bliver ved med at gå med så begrænset råderum til anlæg. Så der skal tænkes mere effektivisering på drift fra 2016.

## Snitfladeproblematik i MED.

## Sagsfremstilling:

## Lars Skovmand informerer om Kommune-MEDs beslutning

Beslutning: Punktet bortfalder

## Flytning/rokader i området

**Sagsfremstilling:**

Susanne Kremmer orienterer om status på rokader/flytninger som følge af organisationsændringen.

Beslutning: Carsten Bluhme er opmærksom på, at det er en udfordring at få rokader/flytninger uden for mange gnidninger. Det skaber frustration blandt alle, når der er taget en beslutning om rokader, og det så lader vente på sig med udmøntningen.

Der er drøftelser i Ad Hoc Rådhus-Med omkring ombygning af forhallen.

## Høringssvar mht lukkedage omkring 1. maj og grundlovsdagen.

Sagsfremstilling:

Formanden orienterer om høringssvarene.

Beslutning:

May informerer om høringssvaret, at der indstilles at de to lukke dage i forbindelse med 1. maj og Grundlovsdag afskaffes

Område-Med tilslutter sig forslaget.

Beslutningen tages til efterretning.

## Nyt fra KommuneMed

Sagsfremstilling:

Lars Skovmand og Michael Christensen orienterer.

**Bilag:** Referat fra mødet d. 18.9.2014

Beslutning: punktet udgår.

## Gensidig orientering

Beslutning:

Mette Ditlevsen informerer om, at der er stor frustration omkring den nye udmelding mht julepynt.

Carsten Bluhme svarer at det er en relation mellem ledere og medarbejdere om at få lagt en linie, så arbejdspladsen fremstår professionelt. Det er direktørgruppen, chefgruppen og kommune-MED, som har truffet beslutning om indskrænkning af julepynt.

## Evt.